Oʻzbekiston Respublikasi Ichki ishlar vazirligi Malaka oshirish institutining kasbiy tayyorgarlik fakultetiga qabul qilish tartibi toʻgʻrisidagi nizomga oʻzgartirish va qoʻshimchalar kiritish haqida
(order, 2025-05-07)

Oʻzbekiston Respublikasi Prezidentining 2025-yil 3-yanvardagi PQ-1-son “2025-yilda respublika mahallalarida xavfsiz muhitni yaratish va huquqbuzarliklarning barvaqt oldini olish tizimi samaradorligini yanada oshirish boʻyicha chora-tadbirlar toʻgʻrisida”gi qaroriga muvofiq buyuraman: 1. Oʻzbekiston Respublikasi ichki ishlar vazirining 2021-yil 3-noyabrdagi 415-son buyrugʻi (roʻyxat raqami 3342, 2021-yil 14-dekabr) (Qonunchilik maʼlumotlari milliy bazasi, 14.12.2021-y., 10/21/3342/1158-son) bilan tasdiqlangan Oʻzbekiston Respublikasi Ichki ishlar vazirligi Malaka oshirish institutining kasbiy tayyorgarlik fakultetiga qabul qilish tartibi toʻgʻrisidagi nizomga ilovaga muvofiq oʻzgartirish va qoʻshimchalar kiritilsin. 2. Mazkur buyruq rasmiy eʼlon qilingan kundan eʼtiboran kuchga kiradi. 1. 1-band quyidagi tahrirda bayon etilsin: “1. Fakultetga harbiy xizmat oʻtagan (erkaklar uchun) va oliy maʼlumotga ega, yoshi oʻn sakkizdan kichik va oʻttizdan katta boʻlmagan, shu jumladan oʻttiz yoshdagi ham, Oʻzbekiston Respublikasi fuqarolari hamda ichki ishlar organlarining xodimlari va harbiy xizmatchilari qabul qilinadi (“huquqbuzarliklar profilaktikasi faoliyati” mutaxassisligiga faqat kamida ikki yillik amaliy stajiga ega ichki ishlar organlarining xodimlari qabul qilinadi).”. 2. 5-band quyidagi tahrirda bayon etilsin: “5. Fakultetga tanlov teng huquqlilik, adolatlilik, oshkoralik va oʻqishga qabul qilishning yagona qoidalari asosida bosqichma-bosqich boʻlib, dastlabki tanlov Oʻzbekiston Respublikasi Ichki ishlar vazirligining tarkibiy tuzilmalari, Qoraqalpogʻiston Respublikasi Ichki ishlar vazirligi, Toshkent shahar va Toshkent viloyati ichki ishlar bosh boshqarmalari, viloyat ichki ishlar boshqarmalarida (keyingi oʻrinlarda tarkibiy tuzilmalar va hududiy boʻlinmalar deb yuritiladi) hamda maxsus-professional tanlov Institutda amalga oshiriladi.”. 3. 8-banddagi “Hududiy ichki ishlar organlari” degan soʻzlar “Tarkibiy tuzilmalar va hududiy boʻlinmalar” degan soʻzlar bilan almashtirilsin. 4. 23, 26 va 43-bandlar hamda 3-ilovaning 2-bandidagi “hududiy ichki ishlar organlari” degan soʻzlar “tarkibiy tuzilmalar va hududiy boʻlinmalar” degan soʻzlar bilan almashtirilsin. 5. 9-bandning ikkinchi xatboshisidagi “Kasbiy tayyorgarlik boshqarmasi boshligʻi” degan soʻzlar “Maʼnaviy-maʼrifiy ishlar va kadrlar bilan taʼminlash departamenti boshligʻi oʻrinbosari” degan soʻzlar bilan almashtirilsin. 6. 15 va 16-bandlar hamda 3-ilovaning 20-bandi “tarkibiy” degan soʻzdan keyin “tuzilmalar” degan soʻz bilan toʻldirilsin. 7. 28-band qoʻyidagi tahrirda bayon etilsin: “28. Departamentda tashkil etilgan ishchi guruh tomonidan maxsus-professional tanlov tadbirlarini oʻtkazish muddatlari belgilangan reja-jadval ishlab chiqilib, tarkibiy tuzilmalar va hududiy boʻlinmalarga yuboriladi. Tarkibiy tuzilmalar va hududiy boʻlinmalar ishchi guruhlari reja-jadvalga muvofiq nomzodlarni maxsus-professional tanlov tadbirlarini oʻtkazish muddatlari bilan tanishtiradi, ularning belgilangan muddatlarda Institutga shaxsini tasdiqlovchi hujjat bilan toʻliq holda yetib kelishlarini taʼminlaydi.”. 8. 34-band oʻz kuchini yoʻqotgan deb topilsin. 9. 1 va 2-ilovalar mazkur oʻzgartirish va qoʻshimchalarning 1 va 2-ilovalariga muvofiq tahrirda bayon etilsin. 10. 5-ilovada: a) 14-bandning ikkinchi xatboshisi quyidagi tahrirda bayon etilsin: “Test sinovlarining saralash bali 34 ball (maksimal ballning 56 foizi)ni tashkil etadi.”; b) 15-banddagi “32” raqami “34” raqami bilan almashtirilsin.